open-index/open-wikipedia-markdown huggingface dataset:
เฟเลติ เซเวเล

**เฟเลตี วากาอูตา เซเวเล, ลอร์ดเซเวเลแห่งไวลาฮี** (; ; เกิด 7 กรกฎาคม ค.ศ. 1944) เป็นนักการเมืองชาวตองงาที่ดำรงตำแหน่งนายกรัฐมนตรีตองงาในวันที่ 30 มีนาคม ค.ศ. 2006 ถึง 22 ธันวาคม ค.ศ. 2010

เขายังเป็นนักธุรกิจชั้นนำและมีความสัมพันธ์ทางธุรกิจที่ดีกับสมเด็จพระราชาธิบดีจอร์จ ตูโปอูที่ 5 นโยบายสำคัญคือการปฏิรูปการเมืองและเศรษฐกิจ โดยมีเป้าหมายปฏิรูปรัฐธรรมนูญซึ่งมีอายุกว่า 130 ปี และให้สมาชิกรัฐสภามาจากการเลือกตั้งทั้งหมด

## ประวัติ
### ชีวิตช่วงต้น
ลอร์ดเซเวเลเกิดที่มาอูฟางา นูกูอาโลฟา เขาเริ่มศึกษาในระดับชั้นไฮสกูลที่วิทยาลัยอาปีโฟโออูในประเทศตองงา จากนั้นจึงไปศึกษาในวิทยาลัยเซนต์จอห์นบนเกาะโอวาเลาที่ประเทศฟีจี และ Marist Brothers High School ซูวา จากนั้นศึกษาต่อที่วิทยาลัยเซนต์บีดส์ในไครสต์เชิร์ช ประเทศนิวซีแลนด์ ก่อนไปต่อที่มหาวิทยาลัยแคนเทอร์เบอรี ซึ่งเขาจบการศึกษาในด้านวิทยาศาสตรบัณฑิตสาขาคณิตศาสตร์ และอักษรศาสตรบัณฑิต, อักษรศาสตร์มหาบัณฑิต และปรัชญาดุษฎีบัณฑิตสาขาภูมิศาสตร์เศรษฐกิจในหัวข้อ *<nowiki/>'Regional inequalities in socio-economic development in Tonga' * เขาได้รับปริญญาเอกกิตติมศักดิ์ใน ค.ศ. 2003

### อาชีพ
* ในปี พ.ศ. 2542 ได้รับเลือกตั้งเป็นสมาชิกสภาผู้แทนราษฎร (ผู้แทนสามัญชน 1 ใน 9 คน) และได้รับการเลือกตั้งอีกในสมัยปี พ.ศ. 2545 และปี 2548
* ได้รับการแต่งตั้งให้ดำรงตำแหน่งรัฐมนตรีว่าการกระทรวงแรงงาน พาณิชย์และอุตสาหกรรมในปี 2548 ซึ่งมีผลงานดีเด่นในการทำให้ตองงาสามาถเข้าเป็นประเทศสมาชิกองค์การการค้าโลก ในเดือน ธันวาคม พ.ศ. 2548 และเมื่อต้นปี 2549 ได้เสนอร่างกฎหมาย Employment Relations Bill ต่อคณะรัฐมนตรี เพื่อแก้ปัญหาข้าราชการหยุดงานประท้วง

## นายกรัฐมนตรี

เซเวเลได้รับการแต่งตั้งเป็นนายกรัฐมนตรีรักษาการหลังเจ้าชายอูลูกาลาลา ลาวากา อาตาลาออกฉับพลันในวันที่ 11 กุมภาพันธ์ ค.ศ. 2006 หกเดือนหลังจากที่มีการประท้วงเรียกร้องให้ราชวงศ์ลดบทบาทในรัฐบาลลง สมเด็จพระราชาธิบดีเตาฟาอาเฮา ตูโปอูที่ 4 ทรงแต่งตั้งให้เขาเป็นนายกรัฐมนตรีอย่างเป็นทางการในวันที่ 30 มีนาคม ค.ศ. 2006 เขาเป็นนายกรัฐมนตรีคนที่สามของประเทศที่ไม่ใช่ขุนนาง หลังจากเชอร์ลีย์ วัลเดมาร์ เบเกอร์และซีโอซาเตกี โตงา

เมื่อวันที่ 19 กันยายน ค.ศ. 2007 เซเวเลได้รับการต้อนรับจากกลอเรีย มาคาปากัล-อาร์โรโย ประธานาธิบดีฟิลิปปินส์ ณ ทำเนียบมาลาคาญัง ขณะที่เขาเดินทางมาเข้าร่วมการประชุม "การระดมความช่วยเหลือเพื่อการค้า" ของธนาคารพัฒนาเอเชีย (18-20 กันยายน)

หลังการลาออกของซีโอซีอูอา อูโตอีกามานู รัฐมนตรีว่าการกระทรวงการคลัง เซเวเลดำรงตำแหน่งของเขาเป็นการชั่วคราวในวันที่ 26 กุมภาพันธ์ ค.ศ. 2008 จนกระทั่งอาฟูอาโล มาโตโตได้รับการแต่งตั้งเป็นรัฐมนตรีว่าการกระทรวงการคลังในวันที่ 20 มีนาคม

เซเวเลไม่ได้ลงเลือกตั้งอีกครั้งในการเลือกตั้ง ค.ศ. 2010 หลังดำรงตำแหน่งนายกรัฐมนตรีครบสมัย สมเด็จพระราชาธิบดีจอร์จ ตูโปอูที่ 5 ทรงแต่งตั้งเขาเป็นขุนนางตลอดชีพตองงา พร้อมบรรดาศักดิ์ขุนนาง ลอร์ดเซเวเลแห่งไวลาฮี

## อ้างอิง

## แหล่งข้อมูลอื่น

*Profile at Tongan Government website
*Pacific Magazine
*Matangi Tonga
*Photos of Prime Minister Sevele's trip to Los Angeles and Honolulu November 2007

ฟเลติ
สมเด็จพระราชาธิบดีซัยยิด ซีรอญุดดีน

**สมเด็จพระราชาธิบดีตวนกู ซัยยิด ซีรอญุดดีน อิบนี อัลมัรฮูม ตวนกูซัยยิด ปุตรา จามาลัลลาอิล ยังดีเปอร์ตวน อากงที่ 12** ทรงเป็นสมเด็จพระราชาธิบดีองค์ที่ 12 แห่งสหพันธรัฐมาเลเซีย และอดีตรายารัฐปะลิสเป็นพระราชโอรสในสมเด็จพระราชาธิบดีองค์ที่ 3 แห่งมาเลเซีย เสด็จพระราชสมภพเมื่อวันที่ 17 พฤษภาคม พ.ศ. 2486 และทรงขึ้นครองสิริราชสมบัติเมื่อวันที่ 13 ธันวาคม พ.ศ. 2544

สมเด็จพระราชาธิบดีตวนกู ไซอิด ซิรอญุดดิน อิบนี อัลมาร์ฮูม ตวนกู ไซอิด ปุตรา จามาลุลไลล์ ยังดี เปอร์ตวน อากง แห่งมาเลเซีย เป็นพระราชโอรสในตวนกู เซยิด ปุตรา อิบนิ อัล มรหุม เซยิด ฮัสซัน จามัลุลลาอิล (Tuanku syed Putra Ibni Al Marhum Syed Hassan Jamalullail) อดีตสมเด็จพระราชาธิบดีองค์ที่ 3 และรายารัฐปะลิส กับเติงกู บุดริอะห์ บินติ อัล มรหุม เติงกู อิสมาอิล (Tengku Budriah binti Al – Marhum Tengku Ismail) เสด็จขึ้นครองราชย์เมื่อวันที่ 13 ธันวาคม พ.ศ. 2544 เป็นพระมหากษัตริย์ภายใต้รัฐธรรมนูญระบอบประชาธิปไตยแบบรัฐสภา ทรงเป็นสมเด็จพระราชาธิบดีองค์ที่ 12 แห่งมาเลเซีย

## พระราชประวัติ
สมเด็จพระราชาธิบดีตวนกู ซัยยิด ซีรอญุดดีน เสด็จพระราชสมภพเมื่อวันที่ 17 พฤษภาคม พ.ศ. 2486 ณ เมืองระอาว รัฐปะลิส ประเทศมาเลเซีย  
พระองค์ทรงอภิเษกสมรสเมื่อวันที่ 15 กุมภาพันธ์ พ.ศ. 2510 กับสมเด็จพระราชินีตวนกู เฟาซิอาห์ บินตี อัลมาร์ฮูม เติงกู อับดุล รอชีด รายา ประไหมสุหรี อากง ซึ่งสืบเชื้อสายพระราชวงศ์สุลต่านรัฐกลันตันและตรังกานู มีพระราชโอรส 1 พระองค์และพระราชธิดา 1 พระองค์  พระองค์ทรงสำเร็จการศึกษาจากวิทยาลัยวิชาการทหารแซนเฮริสต์ (Sandhurst) สหราชอาณาจักร เมื่อ พ.ศ. 2508

## พระราชกรณียกิจ
* ทรงได้รับการสถาปนาพระอิสริยยศเป็นมกุฏราชกุมารแห่งรัฐปะลิส เมื่อวันที่ 30 ตุลาคม พ.ศ. 2503
* ทรงได้รับการสถาปนาพรอิสริยยศเป็นราชาแห่งรัฐปะลิส เมื่อวันที่ 17 เมษายน พ.ศ. 2543 ภายหลังจากที่ตวนกู เซยิด ปุตรา (Tuanku Syed Putra) สมเด็จพระราชบิดาสวรรคต และมีพระราชพิธีราชาภิเษก เมื่อวันที่ 7 พฤษภาคม พ.ศ. 2544 

## ดูเพิ่ม
* รายพระนามพระมหากษัตริย์ทั่วโลกเรียงตามวันเสด็จขึ้นครองราชย์

หมวดหมู่:ราชวงศ์ปะลิส
หมวดหมู่:พระมหากษัตริย์มาเลเซีย
หมวดหมู่:พระมหากษัตริย์แห่งรัฐปะลิส
ซ
หมวดหมู่:ชาวมาเลเซียเชื้อสายอาหรับ
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:บุคคลจากรัฐปะลิส
ฟาโรห์แฮตเชปซุต

**แฮตเชปซุต** (; /hætˈʃɛpsut/ "สตรีชั้นสูงผู้เป็นเอก") เป็นพระมหากษัตริย์พระองค์ที่ห้าในราชวงศ์ที่สิบแปดแห่งอาณาจักรอียิปต์โบราณ ซึ่งเป็นสตรี

เจมส์ เฮนรี บรีสด์ (James Henry Breasted) นักไอยคุปต์วิทยา กล่าวว่า พระนางทรงเป็นที่รู้จักกันว่า "เป็นอิสตรีผู้ยิ่งใหญ่พระองค์แรกในประวัติศาสตร์ ที่พวกเรามีข้อมูล"

พระนางเป็นอิสตรีผู้ที่ครองบัลลังค์เป็นฟาโรห์องค์ที่สามแต่กลับเป็นที่รู้จักอย่างมากในฐานะ "ราชินีมีเครา" มาจากการที่พระนางได้สวมเคราปลอมเหมือนบุรุษฟาโรห์ทำกัน พระนางได้แต่งตำนานเกี่ยวกับประสูติกาลของพระนางว่า "เมื่อเทพอามุนผู้ยิ่งใหญ่แห่งนครธีบส์ หลงรักหญิงงามนามว่าอาโมส อามุนได้เข้าหานางและมีสัมพันธ์กับนาง โดยที่พระองค์อามุนแต่งตั้งบุตรีในครรภ์ของอาโมสเป็นผู้นั่งบัลลังค์ฮอรัสตลอดไป" ดังนั้นถือได้ว่าเป็นการฉลาดที่พระนางแต่งตำนานไว้เพื่อให้ไม่มีประชาชนหน้าไหนกล่าวหาพระนางได้อีก

พระนางมีพระราชกรณียกิจในการบำรุงเศรษฐกิจของอียิปต์ และค้าขายกันกับดินแดนพันท์และได้ของมีค่ามากมายกลับมา โดยวิหารสุสานของนางมีชื่อว่า**เดียร์-เอล-บาฮารี** หรือในภาษาอียิปต์โบราณว่า"**เจเซร์-เจเซร์รู**"(Djeser-djeseru)

## อ้างอิง

ฮัตเชปซุต
ฮัตเชปซุต
ฮัตเชปซุต
หมวดหมู่:ผู้สำเร็จราชการแทนพระองค์ที่เป็นสตรี
หมวดหมู่:ราชินีแห่งอียิปต์โบราณ
หมวดหมู่:ฟาโรห์หญิง
หมวดหมู่:แอนโดรจีนี
เอส แอนด์ พี ซินดิเคท

**บริษัท เอส แอนด์ พี ซินดิเคท จำกัด (มหาชน) ** เป็นผู้ประกอบการธุรกิจอาหารและเบเกอรี่ภายใต้เครื่องหมายการค้า **S&P** โดยมีสาขาแรกเป็นร้านเบเกอรี่และไอศกรีมเล็ก ๆ อยู่ในซอยประสานมิตร (สุขุมวิท 23) เปิดเมื่อวันที่ 14 ตุลาคม พ.ศ. 2516 (ตรงกับเหตุการณ์ 14 ตุลา) โดยพี่น้องตระกูลไรวา และตระกูลศิลาอ่อน และได้ขยายธุรกิจเติบโตขึ้นเป็นลำดับ และได้เข้าจดทะเบียนในตลาดหลักทรัพย์แห่งประเทศไทยในปี พ.ศ. 2532 ในหมวดธุรกิจอาหารและเครื่องดื่ม โดยใช้เครื่องหมายในการซื้อขายหลักทรัพย์ว่า "S&P"ต่อมาบริษัทฯได้แปลงสภาพเป็นบริษัทมหาชนจำกัด ในวันที่ 20 เมษายน พ.ศ. 2537 ใช้ชื่อว่า "บริษัท เอส แอนด์ พี ซินดิเคท จำกัด (มหาชน)"จนถึงปัจจุบันนี้

## ธุรกิจในเครือ
• ร้านอาหารและร้านเบเกอรี่ เอส แอนด์ พี

• ร้านอาหาร เพลย์ คาเฟ่

## ดูเพิ่ม
* กาโตว์ เฮาส์
* ดังกิ้นโดนัท
* มิสเตอร์ โดนัท
* คริสปีครีม
* แด๊ดดี้ โด
* โอ บอง แปง
* มิส มาม่อน
* อานตี้ แอนส์
* ยามาซากิ เบกกิง
* อาฟเตอร์ ยู

## อ้างอิง

หมวดหมู่:ธุรกิจอาหาร
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทของไทย
หมวดหมู่:บริษัทไทยที่ก่อตั้งในปี พ.ศ. 2516
หมวดหมู่:บริษัทอาหารของไทย
หมวดหมู่:ภัตตาคารในประเทศไทย
หมวดหมู่:ภัตตาคารในประเทศกัมพูชา
วันอีด

**วันอีด** อาจหมายถึง

* **[[อีดิลฟิฏร์]]** ภาษามลายูปัตตานีเรียก **ฮารีรายอปอซอ** มุสลิมภาคกลางเรียก **วันอีดเล็ก** จัดขึ้นในวันที่ 1 เดือนเชาวาล
* **[[อีดิลอัฎฮา]]** ภาษามลายูปัตตานีเรียก **ฮารีรายอฮัจยี** มุสลิมภาคกลางเรียก **วันอีดใหญ่** จัดขึ้นในวันที่ 10 เดือนซุลฮิจญะฮ์
การทำอันดับข้อมูลให้เด่นสุด

**การทำอันดับข้อมูลให้เด่นสุด** หรือ **เอสอีโอ** () เป็นการจัดทำ ปรับปรุงเว็บไซต์หรือเว็บเพจ เพื่อให้ติดอันดับต้น ๆ ในหน้าผลการค้นหาของเสิร์ชเอนจิน ด้วยวิธีการธรรมชาติหรือที่ไม่เสียค่าใช้จ่าย โดยวิธีการทำ SEO นั้นมีหลากหลายวิธีและขั้นตอน ตัวอย่างเช่น เพิ่ม Sitemap, เพิ่ม Robots.txt, เชื่อมต่อ Google Analytics, เชื่อมต่อ Google Search Console, วางโครงสร้างเว็บไซต์ รวมถึงการทำ Search Intent (วัตถุประสงค์ในการค้นหา) ซึ่งผ่านทางเป้าหมายของคำค้นหาที่ต้องการ ซึ่งเป็นส่วนหนึ่งของ การทำการตลาดผ่านระบบค้นหา หรือ search engine marketing (SEM)

## อ้างอิง


หมวดหมู่:การวิเคราะห์เว็บ
หมวดหมู่:คำศัพท์อินเทอร์เน็ต
หมวดหมู่:การตลาดบนอินเทอร์เน็ต
เคาะลีฟะฮ์

**เคาะลีฟะฮ์** หรือ **กาหลิบ** ( **) มาจากคำว่า "เคาะลีฟะฮ์ อัรเราะซูล" (ผู้แทนของท่านเราะซูล)

คือคำที่ใช้เรียกประมุขของอาณาจักรอิสลามต่าง ๆ เริ่มตั้งแต่หลังจากท่านนบีมุฮัมมัดเสียชีวิต จนถึงปลายอาณาจักรอุษมานียะหฺ ประมุขสี่คนแรกเรียกว่า อัลคุละฟาอ์ อัรรอชิดูน คือ อะบูบักรฺ อุมัร อิบนุลค่อฏฏอบ อุษมาน บินอัฟฟาน, และอะลีย์ บินอะบีฏอลิบ ต่อมาเมื่ออำนาจของรัฐอิสลามตกภายใต้การปกครองของตระกูลอุมัยยะฮ์ ตระกูลอับบาซียะฮ์ และตระกูลอุษมาน ประมุขแต่ละคนก็ยังใช้คำนี้ เคาะลีฟะฮ์คนสุดท้ายคือ อับดุลมะญีด ที่ 2 เขตปกครองของเคาะลีฟะฮ์เรียกว่ารัฐเคาะลีฟะฮ์ (Caliphate)

## อ้างอิง

หมวดหมู่:ประมุขแห่งรัฐ
หมวดหมู่:ศาสนาอิสลาม
หมวดหมู่:เคาะลีฟะฮ์
คตส.

คำสำคัญ **"คตส."** อาจหมายถึง

* คณะกรรมการตรวจสอบทรัพย์สิน - ตั้งขึ้นโดย คณะรักษาความสงบเรียบร้อยแห่งชาติ ใน พ.ศ. 2534
* คณะกรรมการตรวจสอบการกระทำที่ก่อให้เกิดความเสียหายแก่รัฐ - ตั้งขึ้นโดย คณะมนตรีความมั่นคงแห่งชาติ ใน พ.ศ. 2549

หมวดหมู่:คตส.
เขาช่องอุตสาหกรรม 1979

**บริษัท เขาช่องอุตสาหกรรม 1979 จำกัด**เดิมเป็น **ห้างหุ้นส่วนจำกัด กาแฟเขาช่อง** เป็นผู้ผลิตกาแฟไทยภายใต้เครื่องหมายการค้า **เขาช่อง** กำเนิดจากการที่ จิระ จิระเลิศพงษ์ ผู้ก่อตั้งได้พบเมล็ดกาแฟที่ตำบลกะช่อง อำเภอนาโยง จังหวัดตรัง และได้นำมาทดลองหาวิธีให้มีรสชาติอร่อยจนสามารถออกจำหน่ายได้ กระทั่งปี พ.ศ. 2518 จึงได้สร้างโรงงานในกรุงเทพมหานครเพื่อจัดจำหน่ายไปทั่วประเทศไทย

ปัจจุบันเขาช่องมีสินค้าทั้งหมด 4 กลุ่ม ได้แก่ กาแฟผงสำเร็จรูป กาแฟทรีอินวัน กาแฟคั่วบด ครีมเทียม

## อ้างอิง
 

หมวดหมู่:ธุรกิจเครื่องดื่ม
หมวดหมู่:บริษัทของไทย
หมวดหมู่:บริษัทที่ก่อตั้งในปี พ.ศ. 2522
อำเภอละงู

**ละงู** (มลายูไทรบุรี: لاڬو ; Lagu, ลากู) เป็นอำเภอในจังหวัดสตูล เดิมเป็นตำบลในการปกครองของ อำเภอทุ่งหว้า ได้แยกเป็นกิ่งอำเภอ พ.ศ. 2452 ก่อนที่ในปี พ.ศ. 2473 ทางราชการย้ายที่ว่าการอำเภอทุ่งหว้ามาตั้งที่กิ่งอำเภอละงู และต่อมาได้จัดตั้งขึ้นเป็น อำเภอละงู จนถึงปัจจุบัน

## ที่ตั้งและอาณาเขต
อำเภอละงู มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอทุ่งหว้า
* **ทิศตะวันออก** ติดต่อกับอำเภอมะนัง อำเภอควนกาหลง และอำเภอท่าแพ
* **ทิศใต้** ติดต่อกับอำเภอท่าแพ และทะเลอันดามัน
* **ทิศตะวันตก** ติดต่อกับทะเลอันดามัน

## ประวัติ
ละงู มาจากภาษามลายูโบราณ โดยเพี้ยนมาจากคำว่า *ลากู* ซึ่งแปลว่า "ซื้อง่ายขายคล่อง" ในอดีตเป็นเมืองที่มีความเจริญรุ่งเรืองอย่างมาก เคยมีฐานะเป็นกิ่งอำเภอละงู ขึ้นอยู่กับอำเภอทุ่งหว้า ในปี พ.ศ. 2452 ต่อมาได้รับการยกฐานะเป็นอำเภอเมื่อ พ.ศ. 2473 โดยย้ายที่ว่าการอำเภอทุ่งหว้า มาตั้งที่บ้านควน และรวม 7 ตำบล คือ ตำบลแหลมแค ตำบลโตละเหนือ ตำบลโตละใต้ ตำบลปากบารา ตำบลปากละงู ตำบลกาแบง ตำบลโกตา ตั้งเป็น อำเภอละงู ส่วนที่ว่าการกิ่งอำเภอละงู ไปตั้งที่ทุ่งหว้า ตั้งเป็น กิ่งอำเภอทุ่งหว้า แทน

ในปี พ.ศ. 2516 กิ่งอำเภอทุ่งหว้า ในการปกครองอำเภอละงู ได้แยกเป็นอำเภอออกไป ก่อนที่ปี พ.ศ. 2521 ได้แยกพื้นที่หมู่ 5–10, 14–16 (ในขณะนั้น) ของตำบลเขาขาว ตั้งเป็น ตำบลน้ำผุด เป็นตำบลลำดับที่ 6 จนถึงปัจจุบัน

## การแบ่งเขตการปกครอง
### การปกครองส่วนภูมิภาค
อำเภอละงูแบ่งพื้นที่การปกครองออกเป็น 6 ตำบล 61 หมู่บ้าน ได้แก่

### การปกครองส่วนท้องถิ่น
ท้องที่อำเภอละงูประกอบด้วยองค์กรปกครองส่วนท้องถิ่น 7 แห่ง ได้แก่
* **[[เทศบาลตำบลกำแพง (จังหวัดสตูล)|เทศบาลตำบลกำแพง]]** ครอบคลุมพื้นที่บางส่วนของตำบลกำแพง
* **เทศบาลตำบลกำแพงเมืองใหม่** ครอบคลุมพื้นที่ตำบลกำแพง (เฉพาะนอกเขตเทศบาลตำบลกำแพง)
* **องค์การบริหารส่วนตำบลละงู** ครอบคลุมพื้นที่ตำบลละงูทั้งตำบล
* **องค์การบริหารส่วนตำบลเขาขาว** ครอบคลุมพื้นที่ตำบลเขาขาวทั้งตำบล
* **องค์การบริหารส่วนตำบลปากน้ำ** ครอบคลุมพื้นที่ตำบลปากน้ำทั้งตำบล
* **องค์การบริหารส่วนตำบลน้ำผุด** ครอบคลุมพื้นที่ตำบลน้ำผุดทั้งตำบล
* **องค์การบริหารส่วนตำบลแหลมสน** ครอบคลุมพื้นที่ตำบลแหลมสนทั้งตำบล

## อ้างอิง


ละงู
เสือใหญ่ (วงดนตรี)

**เสือใหญ่** เป็นวงดนตรีโมเดิร์นร็อกไทย ประกอบด้วยสมาชิก 5 คน โดยมีนักแสดงที่เป็นที่รู้จักอย่าง อรรถพร ธีมากร เป็นนักร้องนำ

## ที่มาของชื่อวง
นิ มือกีตาร์ริทึ่มของวง เป็นคนเลือกชื่อนี้ เสือใหญ่ มาจากชื่อซอย เสือใหญ่อุทิศ ซอยที่ สมาชิกเสือใหญ่ทั้ง 5 คนใช้ชีวิตอยู่แถวนั้นมากที่สุด ไปห้องซ้อม กินข้าว นัดคนรู้ใจ ฯลฯ และชื่อนี้ก็ยังดูเป็นไทย ๆ เหมาะกับบุคลิกหนุ่มร็อกหัวไทยอย่างเสือใหญ่อีกด้วย

## ที่มา
หนุ่มก่อตั้งวงพร้อมเพื่อนสมาชิกเสือใหญ่มากว่า 7 ปี ด้วยเริ่มแรกกับการทำอัลบั้มตั้งแต่ปี 2539 กับงานดนตรีสไตล์ Funk Rock โดยใช้ชื่อวงในตอนนั้นว่า Medium  Rare หลังจากนั้นต่างคนต่างแยกย้ายกันไปหาประสบการณ์ หนุ่มหาประสบการณ์ทางด้านบันเทิงพร้อมกับหาประสบการณ์ทางด้านการร้องเพลงไปด้วย ส่วนเพื่อน  ๆ ในวงอีก 4 คนยึดเส้นทางนักดนตรีอาชีพเป็นหลัก และทำงานเพลงภายใต้ชื่อวงใหม่ ชื่อวงเสือใหญ่ ซึ่งทั้ง 5 คนจะหาเวลามาทำอัลบั้มของตัวเองหลังจากเสร็จภารกิจของตัวเองแล้ว เสือใหญ่ทำงานมาเสนอที่ แกรมมี่อยู่หลายครั้ง จนได้รับการตอบรับ และได้ทำอัลบั้ม  โดยหนุ่มนักร้องนำของวงพ่วงอีกหนึ่งหน้าที่ เป็น Co-producer

## ข้อมูลสมาชิก
**อรรถพร ธีมากร (หนุ่ม)**
* ตำแหน่ง - ร้องนำ
* เกิด - 10 ธันวาคม 
* ศิลปินที่ชอบ  - Red Hot Chilli Pepper
* บุคลิก นิสัยส่วนตัว - สนุกสนาน แต่จริงจัง
* ผลงานที่ผ่านมา  - อัลบั้ม BLOW OUT ปี 2539 
* ฉายา - เสือ สิงห์ กระทิง …

**พนา เชื้อวงศ์ (พนา) **
* ตำแหน่ง - เบส
* เกิด - 17 พฤศจิกายน  
* ศิลปินที่ชอบ - Red Hot Chilli Pepper
* บุคลิก นิสัยส่วนตัว - สนุกสนาน 
* ผลงานที่ผ่านมา - อัลบั้ม BLOW OUT ปี	2539	เล่นดนตรีอาชีพ
* ฉายา - เสือผู้ (………..)

**ตรัยรัตน์  โพธิ์ทอง (กวาง) **
* ตำแหน่ง - กีตาร์
* เกิด - 26 ตุลาคม   
* ศิลปินที่ชอบ - Red Hot Chilli Pepper
* บุคลิก นิสัยส่วนตัว - สนุกสนาน เงียบขรึมบางครั้ง
* ผลงานที่ผ่านมา - เล่นดนตรีอาชีพ
* ฉายา - เสือร้องไห้

**รุ่งโรจน์  ใจเอื้อย (เมา) **
* ตำแหน่ง - กลอง
* เกิด - 15 มีนาคม    
* ศิลปินที่ชอบ - ปาลม์มี่ / TOTO
* บุคลิก นิสัยส่วนตัว - สนุกสนาน ขี้อาย
* ผลงานที่ผ่านมา - เล่นดนตรีอาชีพ กว่า 15 ปี
* ฉายา - เสือหิว/เสือนอนกิน

**นิรันดร  สีมานนทปริญญา (นิ) **  
* ตำแหน่ง - กีตาร์
* เกิด - 6 กุมภาพันธ์     
* ศิลปินที่ชอบ - Red Hot Chilli Pepper
* บุคลิก นิสัยส่วนตัว - เงียบ ๆ
* ผลงานที่ผ่านมา - อัลบั้ม BLOW OUT ปี2539 เล่นดนตรีอาชีพ
* ฉายา - เสือซ่อนเล็บ

## ผลงาน
อัลบั้ม
*เสือใหญ่ (2005): 1.ดีแต่..  2.เท่าที่ได้  3.บุญรักษา  4.เพราะเธอ  5.ฟ้าลำเอียง  6.รัก..ยิ่งกว่ารัก  7.แล้วแต่เธอ  8.เหนื่อยเปล่า  9.เฮ้อ..  10.ขาดความอบอุ่น
*รักสงบ (2006): 1.กรรมของไอ้เวร  2.ฉันกับเธอ  3.ดีกว่าไหม  4.หัวใจล้มเหลว  5.เกิดใหม่คงไม่พอ  6.รับรองว่า..  7.คนแบบนี้  8.อย่าท้าทายอำนาจรัก  9.ได้ยินแล้วหายเหนื่อย  10.วัตถุคล้ายเพลง
* Core Rock เพลง เหนือฟ้ายังมีรัก และ ภาพซ้ำ (2008)

ซิงเกิล
* ยังร้องไห้เป็นรึเปล่า (2008)
* ผิดที่ ผิดเวลา แต่ถูกคน (2008)
* ที่ใจหาเจอ Ost. แม่หัวลำโพง (2008)
* อย่างนี้มันต้องรัก (2025)

หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:กลุ่มดนตรีไทยในยุค 2000
ระบบผู้เชี่ยวชาญ

**ระบบผู้เชี่ยวชาญ** หรือ **ระบบผู้ชำนาญการ** (expert system) เป็นซอฟต์แวร์คอมพิวเตอร์ที่ช่วยในการหาคำตอบ อธิบายความไม่ชัดเจน ซึ่งปกตินั้นจะใช้ผู้เชี่ยวชาญในแต่ละสาขาตอบคำถามนั้น 

ระบบผู้เชี่ยวชาญเป็นส่วนหนึ่งของปัญญาประดิษฐ์โดยอาศัยระบบฐานความรู้ (knowledge-based system) และกลไกการอนุมาน (inference engine) เป็นองค์ประกอบหลักในการทำงาน

## ประโยชน์
* ป้องกันและรักษาความรู้ซึ่งอาจสูญหายไปขณะทำการเรียกข้อมูลหรือการยกเลิกการใช้ข้อมูล การใช้ข้อมูล ตลอดจนการสูญหาย เนื่องจากขาดการเก็บรักษาความรู้ อย่างเป็นระบบ และเป็นระเบียบ แบบแผน 
* ระบบผู้เชี่ยวชาญ จะจัดเตรียมข้อมูลให้อยู่ในลักษณะที่พร้อมสำหรับนำไปใช้งาน และมักจะถูกพัฒนาให้สามารถตอบสนอง ต่อปัญหาในทันทีที่เกิดความต้องการ 
* การออกแบบระบบผู้เชี่ยวชาญ Expert System มักจะคำนึงถึงการบันทึกความรู้ในแต่ละสาขาให้เพียงพอและเหมาะสมกับการใช้งาน ซึ่งจะทำให้ ระบบสามารถปฏิบัติงานแทนผู้เชี่ยวชาญ อย่างมีประสิทธิภาพ 
* ระบบผู้เชี่ยวชาญ จะสามารถตัดสินปัญหาอย่างแน่นอน เนื่องจากระบบถูกพัฒนาให้สามารถปฏิบัติงานโดยปราศ จากผล กระทบ ทางร่างกายและอารมณ์ที่มีอยู่ในตัวมนุษย์เช่น ความเครียด ความเจ็บ ป่วย เป็นต้น
* ระบบผู้เชี่ยวชาญ เป็นเครื่องมือเชิงกลยุทธ์ของธุรกิจ โดยเฉพาะองค์การสมัยใหม่ (modern organization) ที่ต้องการ สร้าง ความได้เปรียบในการแข่งขัน เช่น การวิเคราะห์และวางแผนการตลาด การลดต้นทุน การเพิ่มการผลิตภาพ เป็นต้น

## อ้างอิง
* James Ignizio, Introduction to Expert Systems (1991), ISBN 0-07-909785-5

หมวดหมู่:ปัญญาประดิษฐ์
กว๊านพะเยา

**กว๊านพะเยา** () อยู่ในเขตอำเภอเมืองพะเยา จังหวัดพะเยา เป็นทะเลสาบน้ำจืดใหญ่ที่สุดในภาคเหนือ คำว่า "กว๊าน" ตามภาษาพื้นเมืองหมายถึง "บึง" เกิดขึ้นจากกรมประมงได้ทำประตูกั้นน้ำไว้เพื่อให้ราษฎรมีน้ำใช้ในฤดูแล้ง และในฤดูฝนก็กั้นไม่ให้น้ำไหลแรงไปท่วมเรือกสวนไร่นาที่อยู่ปลายน้ำ ตั้งอยู่ใจกลางเมืองพะเยา มีทิวเขาเป็นฉากหลัง เกิดจากน้ำที่ไหลมาจากห้วยต่างๆ 18 สาย มีปริมาณน้ำเฉลี่ยปีละ 29.40 ล้านลูกบาศก์เมตร มีพันธุ์ปลาน้ำจืดถึง 45 ชนิด ใน 17 วงศ์  มีเนื้อที่ 12,831 ไร่ หรือ (20.529 ตารางกิโลเมตร) เป็นแหล่งเพาะพันธุ์ปลาต่างๆ ทัศนียภาพโดยรอบกว๊านพะเยา ทำให้เป็นสถานที่ท่องเที่ยวตามธรรมชาติที่สวยงามประทับใจผู้พบเห็น จนอาจจะกล่าวได้ว่าหัวใจของเมืองพะเยาอยู่ที่กว๊านพะเยา และด้วยความสมบูรณ์ของพันธุ์ปลาที่กว๊านพะเยา ทำให้เป็นแหล่งที่ผลิตปลาส้มรายใหญ่และขึ้นชื่อ จนกลายเป็นสินค้าที่มีชื่อเสียงของจังหวัดพะเยา

[thumb|กว๊านพะเยา โดยมี[ทิวเขาผีปันน้ำอยู่เป็นฉากหลัง]]

ริมกว๊านพะเยาเป็นร้านอาหารและสวนสาธารณะให้ประชาชนพักผ่อนหย่อนใจ กว๊านพะเยาในอดีตแต่เดิมเคยเป็นที่ราบลุ่มแม่น้ำมีสายน้ำอิงไหลพาดผ่านคดเคี้ยวทอดเป็นแนวยาวไปตลอด จากทิศเหนือจรดขอบกว๊านฯ ทางทิศตะวันออกเฉียงใต้ประกอบกับมีหนองน้ำน้อยใหญ่หลายแห่งและร่องน้ำหลายสายที่ไหลลงมาจากขุนเขาดอยหลวงแล้วเชื่อมติดต่อถึงกัน ทำให้พื้นที่ราบลุ่มแม่น้ำแห่งนี้จึงมีความอุดมสมบูรณ์ยิ่งนักและมีผู้คนเข้ามาตั้งถิ่นฐานอาศัยอยู่เป็นชุมชนนานนับตั้งแต่โบราณ

## อ้างอิง

หมวดหมู่:ทะเลสาบในประเทศไทย
หมวดหมู่:แหล่งน้ำในจังหวัดพะเยา
หมวดหมู่:อำเภอเมืองพะเยา
ซิมคา

**ซิมคา** ( ; ) เป็นชื่อผู้ผลิตรถยนต์ของฝรั่งเศสในอดีต ก่อตั้งในปี พ.ศ. 2477 โดย เฮนรี่ ทีโอดอร์ ปิโกซสิ และปิดกิจการในปี พ.ศ. 2522 โดยบริษัท พีเอสเอ เจ้าของรถยนต์ยี่ห้อ ซีตรอง และ เปอโยต์ ของประเทศฝรั่งเศส

## สินค้า
# ซิมคา อรอนเด้
# ซิมคา เวเด็ด
# ซิมคา ตระกูล 1000

หมวดหมู่:บริษัทรถยนต์
หมวดหมู่:ตราสินค้ารถยนต์
หมวดหมู่:บริษัทของฝรั่งเศส
ดีทีเอส

thumb|150x150px
**ดิจิตอล เทียร์เตอร์ ซิสเท็ม** () หรือที่รู้จักในนาม **ดีทีเอส** (DTS)เป็นชื่อระบบเสียงชนิดหนึ่งซึ่งเป็นคู่แข่งของ ดอลบี ถูกพัฒนาโดย บริษัท ดีทีเอส จำกัด ซึ่งเป็นบริษัทที่มีความเชี่ยวชาญด้านเสียงรอบทิศทาง โดยระบบ ดีทีเอส เป็นระบบที่มีคุณภาพใกล้เคียงกับ ดอลบี ดิจิตอล โดยถูกนำไปใช้ทั้งด้านการค้าและการแสดงละคร เริ่มใช้ครั้งแรกในปี พ.ศ. 2536 กับภาพยนตร์เรื่อง จูราสสิก พาร์ก

ในปี 2008 แผนกโรงภาพยนตร์ของ **ดีทีเอส**  ได้แยกตัวออกมาตั้งเป็น ดีทีเอส ดิจิตอล เอ็นเตอร์เทนเมนต์ ต่อมา ในปี 2009  บริษัท บิวฟอร์ต อินเตอร์เนชันแนล กรุ๊ป มหาชน ทำการเข้าซื้อกิจการของ ดีทีเอส ดิจิตอล เอ็นเตอร์เทนเมนต์ และกลายมาเป็นที่รู้จักกันในชื่อ ดาต้าแซท ดิจิตอล เอ็นเตอร์เทนเมนต์ จนกระทั่ง ปี 2011 ดีทีเอส ดิจิตอล เอ็นเตอร์เทนเมนต์ ได้เปลี่ยนชื่อเป็น ดาต้าแซท ดิจิตอล ซาวด์ ถึงแม่กระนั้น บริษัท ดีทีเอส จำกัด ก็ยังคงพัฒนาและจดสิทธิบัตรสินค้าและออกวางจำหน่ายตามปกติ ในขณะเดียวกัน ดาต้าแซท ดิจิตอล เอ็นเตอร์เทนเมนต์ ก็ได้ประกาศขายสินค้าด้านการประมวลเสียงระดับสูงแก่ลูกค้า

ในปี 2012 ดีทีเอส เข้าซื้อกิจการของ เอสอาร์เอส แล็บส์ ซึ่งรวมไปถึงสิทธิบัตรและเครื่องหมายการค้ากว่า 1,000 ชิ้น
## ระบบเสียงในเครือดีทีเอส

* ดีทีเอส อีเอส 
* ดีทีเอส นีโอซิกซ์
* ดีทีเอส นีโอเอ็กซ์
* ดีทีเอส 96/24
* ดีทีเอส เอชดี ไฮด์ เรโซลูชัน ออดิโอ
* ดีทีเอส เอชดี มาสเตอร์ ออดิโอ
* ดีทีเอส คอนเน็คท์
* ดีทีเอส เวอร์ทัวร์

## แหล่งข้อมูลอื่น

* เว็บเพจของ DTS 

หมวดหมู่:เครื่องเสียง
หมวดหมู่:ระบบเสียงรอบทิศทาง
เกมไพ่

**เกมไพ่** หรือ **เกมการ์ด** (card game) เป็นเกมที่ใช้ไพ่ป๊อกหรือไพ่เฉพาะที่มีลวดลายของตนเอง เป็นอุปกรณ์หลักในการเล่น อาจใช้เล่นเพื่อความสนุกสนานหรือเพื่อการพนันก็ได้ ผู้เล่นเกมไพ่อาจมีเพียงคนเดียว (เกมไพ่จำพวก Solitaire) หรือหลายคนก็ได้ บางเกมจำกัดจำนวนผู้เล่นที่แน่นอน บางเกมก็ปรับให้เข้ากับจำนวนผู้เล่นที่แตกต่างได้ กลุ่มคนที่เล่นไพ่มักจะเรียกว่า วงไพ่

## รายชื่อเกมไพ่ ที่ใช้ไพ่ป๊อก
thumb|ไพ่ป๊อก
เกมไพ่มักจะใช้ไพ่สำรับ 52 ใบในการเล่น แต่บางเกมอาจมีข้อพิเศษในการเล่น เช่น ใช้ไพ่โจ๊กเกอร์ หรือใช้ไพ่ไม่ครบสำรับ

* กบดำกบแดง
* เก้าเก
* เก้าสิบเก้า
* ไพ่โกหก
* ไพ่โง่
* ไพ่แคง
* จับหมู
* ทรัมพ์ เฟรน
* นโปเลียน
* บริดจ์
* แบล็กแจ็ก
* โป๊กเกอร์
* ป๊อกเด้ง
* ผสมสิบ
* เผ
* รัมมี่
* สลาฟ
* ไพ่ห้อง
* อีแก่กินน้ำ
* ฮาร์ทส์
* 1234
* Alexander
* Euchre
* KynTh!C-G
* Spades
* ป๊อกมั่ว
* ตะแคง
* โฮม
* เรียกชื่อ
* บาการา
* ไพ่พิชิตแลนด์ลอร์ด

## เกมการ์ดชนิดอื่น ที่ใช้ไพ่ลักษณะต่างหาก
การ์ดมักจะมีขนาดคล้ายไพ่ แต่มีลวดลายเฉพาะเป็นของตนเอง บางครั้งผู้เล่นจะต้องใช้สนาม (field) สำหรับวางการ์ดลงในตำแหน่งต่าง ๆ เกมการ์ดแบ่งได้เป็น 2 ประเภทหลัก ๆ ดังนี้

### เกมการ์ดชุดเดี่ยว
เกมการ์ดชุดเดี่ยว (standalone card game) การ์ดทั้งหมดจะรวมอยู่ในชุดเดียวกัน ทำให้ได้การ์ดทั้งหมดโดยไม่มีเพิ่มเติม (ยกเว้นมีชุดเสริม) มีการ์ดเหมือนกันทุกกล่อง เช่น
* อูโน่
* เซอร์คัส
* ทอปทรัมป์
* เมจ แบทเทิล
* ฉลุย

### เกมการ์ดสะสม
เกมการ์ดสะสม (collectible card game) ผู้เล่นจะต้องหาซื้อการ์ดเข้ามาสะสมในกองของตัวเองเพื่อให้มีความสามารถสูงขึ้น ในแต่ละกล่องหรือซองมีการ์ดไม่เหมือนกัน การ์ดแต่ละใบหาได้ยากง่ายต่างกัน การ์ดที่หายากมักจะเป็นการ์ดที่เก่ง และมักมีราคาสูง เกมการ์ดประเภทนี้ เช่น

* แวนการ์ด (Vanguard)
* บัดดี้ไฟท์ (Buddyfight)
* โปเกมอน (Pokemon)
* ยูกิโอ (Yugioh)
* ซัมมอนเนอร์มาสเตอร์ (Summoner Master)
* เมจิกเดอะแกเธอริง (Magic the gathering)
* เดวาเคิร์ส (Devacurse) 
* รามณาสูร (Ramanasoon)
* ฟาดัลเกีย (Fadalgia)
* เกมการ์ดขาวดำ (Weiß Schwarz)
* กันดั้มวอร์ (Gundam War)
* ดูเอลมาสเตอร์ (Duel Masters)
* แบทเทิลสปิริตส์ (Battle Spirits)
* ไดโนซอร์คิง (Dinosaur King)
* ไดโนมาสเตอร์ (Dino Master)
* บลีช (Bleach)
* ดราก้อนบอล (Dragon Ball)
* เบย์เบลด (Beyblade)
* เรนเจอร์สไตรค์ (Rangers Strike)
* เพียไค (Piakai)
* การ์ดเกมตลิ่งชัน (Battle of Talingchan)

## อ้างอิง

กเกมไพ่
นรอรรถ จันทร์กล่ำ

thumb|นรอรรถ จันทร์กล่ำ
**นรอรรถ จันทร์กล่ำ** นักไวโอลิน และวาทยกร เป็นอาจารย์ประจำ ภาควิชาดุริยางค์ศิลป์ตะวันตก คณะศิลปกรรมศาสตร์ จุฬาลงกรณ์มหาวิทยาลัย ตำแหน่งรองศาสตราจารย์ จบการศึกษาระดับปริญญาตรี สาขาดุริยางคศิลป์(ตะวันตก)จากคณะศิลปกรรมศาสตร์ จุฬาลงกรณ์มหาวิทยาลัย จบการศึกษาระดับปริญญาโทด้านการแสดงไวโอลิน ณ สถาบันดนตรีนิวอิงแลนด์ เมืองบอสตัน ประเทศสหรัฐอเมริกา และปริญญาดุษฎีบัณฑิต จากคณะศิลปกรรมศาสตร์ จุฬาลงกรณ์มหาวิทยาลัย

นรอรรถมีผลงานสร้างสรรค์ทางดนตรีที่หลากหลายอย่างมากมายและสม่ำเสมอ ทั้งการอำนวยเพลง การเรียบเรียงเสียงประสาน การประพันธ์เพลง การบรรเลงและการขับร้องในบางคราว

นรอรรถและวงรอยัลบางกอกซิมโฟนีออร์เคสตรา ได้สร้างผลงานที่ถือเป็นนวัตกรรมทางดนตรีชิ้นสำคัญคือ อัลบั้ม “บีเอสโอบรรเลงสุนทราภรณ์” ซึ่งเป็นการผสมผสานบทเพลงสุนทราภรณ์ กับวงซิมโฟนีออร์เคสตราและแนวทางการเรียบเรียงแบบดนตรีคลาสสิก อัลบั้มดังกล่าว เป็นที่ยอมรับของทั้งนักวิชาการด้านดนตรีและผู้ฟังดนตรีทั่วไป รวมถึงคนรุ่นใหม่ที่ได้รู้จักบทเพลงสุนทราภรณ์ผ่านอัลบั้มนี้

นรอรรถได้สร้างงานดนตรีหลากหลายในนามของ Siam masterpiece record โดยผลิตเป็นแผ่นเสียง ซีดีและสตรีมมิ่งบนอินเทอร์เน็ต อาทิ เช่น RBSO plays Suntaraporn (remastered edition), คลาสสิกไพบูลย์ บุตรขัน, สยามดุริยางค์เครื่องสาย ฯลฯ

ปัจจุบัน นอกเหนือจากงานสอนแล้ว นรอรรถมีผลงานการสร้างสรรค์และการแสดงอย่างต่อเนื่อง ทั้งการเป็นผู้อำนวยเพลงประจำวงซิมโฟนีออร์เคสตราแห่งจุฬาลงกรณ์มหาวิทยาลัย (CU Symphony Orchestra) วงเครื่องสายแห่งจุฬาลงกรณ์มหาวิทยาลัย (CU String Orchestra) วงวิโอลาเลิฟเวอร์ (Viola Lover) ผู้อำนวยเพลงรับเชิญประจำวงรอแยลบางกอกซิมโฟนีออร์เคสตรา (RBSO) และการเป็นนักประพันธ์เพลงและนักเรียบเรียงเสียงประสาน

ล่าสุด นรอรรถ ได้รับรางวัลศิลปาธร สาขาคีตศิลป์ ประจำปี พ.ศ. 2561

## อ้างอิง

หมวดหมู่:วาทยกรชาวไทย
หมวดหมู่:นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย‎
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:นักดนตรีชาวไทย
หมวดหมู่:นักร้องชายชาวไทย
วานิช โปตะวณิช

ศาสตราภิชาน **วานิช โปตะวนิช** นักดนตรี และวาทยกรชาวไทย และผู้อำนวยเพลงของวงซิมโฟนีกรุงเทพ Royal Bangkok Symphony Orchestra (RBSO) ศาสตราภิชานวิทยาลัยดนตรี มหาวิทยาลัยรังสิต

## ประวัติ
วานิช โปตะวนิช นักทรัมเปต หัวหน้ากลุ่มทรัมเปต และวาทยกรประจำวง (Resident Conductor) วงดุริยางค์ซิมโฟนีกรุงเทพ และ วงดุริยางค์สากล กรมศิลปากร (Thai National Symphony Orchestra - TH NSO)  

วานิช เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ จุฬาลงกรณ์มหาวิทยาลัย และ Rotterdam Conservatory ที่ประเทศเนเธอร์แลนด์ ปัจจุบันเป็นข้าราชการอยู่ที่สำนักการสังคีต กรมศิลปากร และสอนวิชาทรัมเปตอยู่ที่ โรงเรียนดนตรีมีฟ้า เป็นอาจารย์พิเศษสอนวิชาทักษะการเล่นทรัมเป็ตให้กับ จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยศิลปากร มหาวิทยาลัย มศว ประสานมิตร เป็นต้น และเป็นผู้ควบคุมวง Buu Symphonic Band  สาขาวิชาดนตรีและการแสดง  คณะศิลปกรรมศาสตร์  มหาวิทยาลัยบูรพา  และ วงดุริยางค์ แห่ง มหาวิทยาลัยรังสิต

จบการศึกษาปริญญาตรี สาขาดนตรีตะวันตก คณะศิลปกรรมศาสตร์ จุฬาลงกรณ์มหาวิทยาลัยปริญญาโท สาขาการประพันธ์เพลง คณะศิลปกรรมศาสตร์ จุฬาลงกรณ์มหาวิทยาลัย ปริญญาเอก สาขาการประพันธ์เพลง คณะศิลปกรรมศาสตร์ จุฬาลงกรณ์มหาวิทยาลัย

วานิช โปตะวนิช เป็นผู้อำนวยเพลงประจำ ของวงดุริยางค์ซิมโฟนีกรุงเทพ ตั้งแต่ พ.ศ. 2539 จนถึงปัจจุบัน

## เครื่องราชอิสริยาภรณ์

## อ้างอิง

หมวดหมู่:นักดนตรีชาวไทย
หมวดหมู่:วาทยกรชาวไทย
หมวดหมู่:ข้าราชการพลเรือนชาวไทย
หมวดหมู่:อาจารย์คณะดุริยางค์-ดนตรี
หมวดหมู่:นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะศิลปกรรมศาสตร์ มหาวิทยาลัยบูรพา
หมวดหมู่:บุคคลจากวิทยาลัยดนตรี มหาวิทยาลัยรังสิต
หมวดหมู่:บุคคลจากโรงเรียนวัดสุทธิวราราม
เดอะ พีชแบนด์

**เดอะ พีชแบนด์** () ศิลปินกลุ่มดูโอ ที่เกิดจากการรวมตัวกันของ วิริยาภา จันทร์สุวงศ์ (นุ้ย) นักศึกษาหญิง จากคณะโบราณคดี มหาวิทยาลัยศิลปากร ซึ่งเข้าเรียนในหลักสูตรแต่งเพลง ในสถาบันเจนเอกซ์อะคาเดมี่ และได้พบกับผู้ช่วยสอนอย่าง รักษ์พล รักขนาม (พีช) ที่นั่น ก่อนจบหลักสูตร นุ้ยได้แต่งเนื้อเพลง "ท่องราตรี" ส่งในการสอบ  และลองส่งเพลงไปเปิดทางสถานีวิทยุ แฟตเรดิโอ ในนาม "เดอะ พีชแบนด์"  และสามารถขึ้นไปถึงอันดับ 2 ในชาร์ตของคลื่นได้ในที่สุด
   
หลังจากที่ส่งเพลง "ท่องราตรี" ไปแล้ว พีช ก็มีความคิดจะทำเพลงใหม่โดยชวน "วุฒิกานต์ คมขำ (เอ๊กซ์)" นักเรียนหลักสูตร Logic ในสถาบันเจนเอกซ์อะคาเดมี่ ซึ่งเป็นนักศึกษาเอกดนตรีสากล มหาวิทยาลัยราชภัฏจันทรเกษม มาช่วยอัดกีต้าร์ให้ในเพลง "เก็บรัก" ในวันที่อัดเสียง "วีระวงศ์ วรรณวิจิตร (ม๊อค)" ได้มาเป็นเพื่อนด้วยและได้ช่วยอัดเบสให้ในเพลงนี้ด้วยเช่นกัน จากนั้นได้ทำเพลงที่ 3 คือเพลง Let's โดยมี "วีระวงศ์ วรรณวิจิตร (ม๊อค)" อัดเบสให้อีกครั้ง และหลังจากที่เสร็จทั้งสามเพลงไปแล้ว จึงได้รับการติดต่อจากทาง Black sheep ให้เข้าเป็นศิลปินในสังกัด และได้เริ่มทำอัลบั้มแรก 

## สมาชิก
* รักษ์พล รักขนาม (พีช)
* วิริยาภา จันทร์สุวงศ์ (นุ้ย)

;นักดนตรี
* จีรวัฒน์ แสงอนันต์  (เจี๊ยบ) กลอง
* วีระวงศ์ วรรณวิจิตร  (ม๊อค) เบส
* วุฒิกานต์ คมขำ    (เอ๊กซ์) กีต้าร์ (เปลี่ยนชื่อเป็น ธนัชพงศ์ ศักดิ์ธนาวัฒน์)
* กวีไกร เมืองสิริ    (กุ่ย) กีต้าร์

## ผลงานของเดอะ พีชแบนด์
### อัลบั้ม "The Peach Band Is More Complicated Than Visible" ([[พ.ศ. 2546]])
# Interlude 
# วอน 
# POP 
# เติมรักทีละน้อย 
# ซักคืน 
# เก็บรัก 
# โลเล 
# อยู่ในลมหายใจ 
# ท่องราตรี 
# ไม่รักก็ไม่รัก 
# ฉันไม่ได้แคร์ 
# เพิ่งรู้ตัว 
# Freedom

### อัลบั้ม "The Peach Brand New Day" ([[พ.ศ. 2546]])
# อีกไม่นานก็เช้า
# In Love
# รักเธอเหลือเกิน
# Let's
# หวาน
# วอน
# วอน (A Cappella Version)
# วอน (Album Version)

### อัลบั้ม "All Over Again" ([[พ.ศ. 2549]])
# You Make Me Feel
# ถามได้
# Dawn
# อยู่คนเดียว
# ผู้หญิงบอกรัก
# ส่งเธอตรงนี้
# มันต้องเป็นเธอ
# เพลงเก่าๆ
# โปรดจงรู้
# ลืมเวลา
# ภาพในใจ

## ผลงานอื่นๆ
# เพลง "วันที่เหลืออยู่" ในอัลบั้ม "a day album 3" สังกัด เดย์โพเอ็ตส์
# เพลง "ดั่งทะเล" เพลงประกอบละคร คนทะเล 2549

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2000
รายชื่อจังหวัดภาคใต้ของประเทศไทยเรียงตามความหนาแน่นของประชากร

นี่คือ**รายชื่อจังหวัดภาคใต้ของประเทศไทยเรียงตามความหนาแน่นของประชากร** (ข้อมูลวันที่ 31 ธันวาคม ของทุกปี) ข้อมูลจาก กรมการปกครอง กระทรวงมหาดไทย

## รายชื่อ

หมวดหมู่:ภาคใต้
หมวดหมู่:ภาคใต้ไทย
จังหวัด
ดอร์เวย์เพจ

**ดอร์เวย์เพจ** () เป็นการทำสแปมเด็กซิงชนิดหนึ่ง โดยสร้างเว็บเพจที่มีแต่ข้อความคำสำคัญมาก ๆ จนไม่มีเนื้อหาสาระ เพื่อหลอกโปรแกรมบอตของเสิร์ชเอนจินให้เก็บหน้านี้ จากนั้นทำการเปลี่ยนทางไปยังหน้าอื่นที่ต้องการ เพื่อให้ผู้ชมจับสิ่งผิดปกติไม่ได้

หมวดหมู่:สแปม
วงดุริยางค์สากล กรมศิลปากร

**วงดุริยางค์สากล [[กรมศิลปากร]]** (Thai National Symphony Orchestra - TNSO) เป็นวงออร์เคสตรา วงแรกของประเทศไทย ก่อตั้งขึ้นเมื่อ พ.ศ. 2454 ในรัชสมัยพระบาทสมเด็จพระมงกุฎเกล้าเจ้าอยู่หัว ได้ทรงพระกรุณาโปรดเกล้าฯ ให้มีการจัดวงดุริยางค์ประเภทออร์เคสตราขึ้นเป็นครั้งแรกในประเทศไทย สังกัดกรมมหรสพ กระทรวงวัง มีชื่อเรียกในสมัยนั้นว่า **วงเครื่องสายฝรั่งหลวง** โดยมีครูชาวอิตาลีเป็นครูผู้ฝึกสอนนักดนตรี  ซึ่งเป็นนักดนตรีไทยสังกัดวงปี่พาทย์หลวง 

ต่อมาใน พ.ศ. 2457 ครูผู้ฝึกสอนจำเป็นต้องเดินทางกลับอิตาลีในระหว่างสงครามโลกครั้งที่ 1 ทางวงขาดผู้ฝึกสอน  พระบาทสมเด็จพระมงกุฎเกล้าเจ้าอยู่หัวจึงโปรดเกล้าฯ ให้ **[[พระเจนดุริยางค์ (ปิติ วาทยะกร)|ขุนเจนรถรัฐ (ปิติ วาทยะกร)]]** ซึ่งชำนาญด้านดนตรีสากล โอนย้ายจากกรมรถไฟหลวงเข้ามารับราชการวงเครื่องสายฝรั่งหลวงในตำแหน่งผู้ช่วยปลัดกรม มีหน้าที่ฝึกสอนและปรับปรุงวงดนตรี เมื่อวันที่ 1 กันยายน พ.ศ. 2460

วงเครื่องสายฝรั่งหลวงจัดแสดงเป็นประจำให้ประชาชนทั่วไปรับชมอยู่ที่ร้านกาแฟนรสิงห์ สนามเสือป่า ศาลาสหทัยสมาคม และโรงมหรสพสวนมิสกวัน  ได้บรรเลงในงานสำคัญต่าง ๆ เช่น งานฤดูหนาว, งานกาชาด และงานของสถานเอกอัครราชทูตต่างๆ  และทรงพระกรุณาโปรดเกล้าฯ ให้ขุนเจนรถรัฐเป็นหลวงเจนดุริยางค์ และพระเจนดุริยางค์ ในเวลาต่อมา   นับเป็นวาทยกรคนไทยคนแรก

ในรัชสมัยพระบาทสมเด็จพระปกเกล้าเจ้าอยู่หัว โปรดเกล้าฯ ให้มีการเปิดบรรเลงแบบ **ซิมโฟนี คอนเสิร์ต** สำหรับประชาชนทั่วไปขึ้นเป็นครั้งแรก จนได้รับการยกย่องให้เป็นวงดนตรีที่ดีที่สุดในเอเชียตะวันออก

ภายหลังการเปลี่ยนแปลงการปกครอง กรมปี่พาทย์หลวงและโขนหลวง และวงเครื่องสายฝรั่งหลวง ถูกโอนย้ายจากกระทรวงวังมาขึ้นกับกรมศิลปากร และเปลี่ยนชื่อใหม่เป็น **วงดุริยางค์สากล กรมศิลปากร** ตั้งแต่ พ.ศ. 2477 จนถึงปัจจุบัน 

ปัจจุบัน วงดุริยางค์สากล กรมศิลปากร ยังจัดแสดงอย่างสม่ำเสมอ ผู้อำนวยวงคนปัจจุบัน คือ วานิช โปตะวนิช และสถาพร นิยมทอง

หมวดหมู่:วงออร์เคสตรา
ไซมอน เว็บบ์

**ไซมอน โซโลมอน เว็บบ์** (; เกิด 30 มีนาคม พ.ศ. 2519) เป็นนักร้อง, นักแต่งเพลง, แร็ปเปอร์, นักแสดง และผู้จัดการเพลงชาวอังกฤษ เขามีชื่อเสียงจากการเป็นสมาชิกวงบอยแบนด์ บลู ก่อตั้งขึ้นในปี พ.ศ. 2543 ก่อนที่จะแยกวงในปี 2548 และปฏิรูปในปี 2552 โดยมียอดขายมากกว่า 15 ล้านแผ่น เว็บบ์เปิดตัวสตูดิโออัลบั้มเดี่ยว 3 อัลบั้มในปี 2548, 2549 และ 2560 ขายได้มากกว่า 700,000 แผ่นทั่วโลกและมี 5 เพลงติด 40 อันดับแรกในสหราชอาณาจักร 

## ประวัติ
"ไซมอน เว็บบ์" ก่อนที่จะมาเป็นนักร้อง เขาเคยเป็นนักฟุตบอลที่เกือบได้ร่วมสโมสรดัง อย่าง ลิเวอร์พูล และ แอสตันวิลลา แต่ต้องหยุดกลางคันเพราะอาการกล้ามเนื้อฉีก เขาจึงหันเหสู่อาชีพนายแบบจากการได้ตำแหน่ง "เฟซ ออฟ เดอะ เยียร์" จากนิตยสารอังกฤษชื่อดัง "ไพรด์" เขาเข้าร่วมวงบลูในปี 2000 เพลงฮิตหลายเพลงของวงเป็นฝีมือการแต่งของเขา อาทิ All Rise, Fly By, One Love เป็นต้น

ปัจจุบัน ไซมอนเป็นเจ้าของบริษัทโมเดลลิ่ง และบริษัทโปรดัคชั่นที่ทำหน้าที่พัฒนาและจัดหาศิลปินให้กับค่ายเพลง นอกจากนี้ เขาก็ยังเป็นนักแสดงอีกด้วย โดยภาพยนตร์เรื่องล่าสุดที่เขาแสดงก็คือ ‘เดอะ ทรูธ อะเบ๊าท์ เลิฟ’

ภาพยนตร์เรื่อง Fantastic Four ภาค 2 : Rise of the Silver Surfer ภาพยนตร์แนวซูเปอร์ฮีโร่ได้ไซมอน เว็บบ์มาแต่งและร้องให้ โดยใช้ชื่อเพลงว่า Ride the Storm

## แนวเพลง
สไตล์เพลงที่เป็นตัวของเขาเอง เขาเรียกแนวเพลงนี้ว่า "urban folk" ที่เป็นการผสมผสานกันของเสียงร้องในแบบ soulful, จังหวะ urban beats, และกีต้าร์อะคูสติก

## ผลงาน
### อัลบั้ม
* Sanctuary (2005) - เข้าชาร์ทสูงสุดอันดับ 7 ในอังกฤษ
* Grace (2006) - เข้าชาร์ทสูงสุดอันดับ 11 ในอังกฤษ

### ซิงเกิล
*"Lay Your Hands" เข้าชาร์ทสูงสุดอันดับ 4 ในอังกฤษ 
*"No Worries" เข้าชาร์ทสูงสุดอันดับ 4 ในอังกฤษ 
*"After All This Time" เข้าชาร์ทสูงสุดอันดับ 16 ในอังกฤษ 
*"Coming Around Again" เข้าชาร์ทสูงสุดอันดับ 12 ในอังกฤษ 
*"My Soul Pleads For You"

## อ้างอิง

## แหล่งข้อมูลอื่น
* เว็บไซต์อย่างเป็นทางการของ ไซมอน เว็บบ์ 

หมวดหมู่:นักร้องอังกฤษ
หมวดหมู่:นักดนตรีจากแมนเชสเตอร์
ทาดาโอะ อันโด

**ทาดาโอะ อันโด** () (เกิด 13 กันยายน พ.ศ. 2484 ที่ นครโอซากะ จังหวัดโอซากะ ประเทศญี่ปุ่น) เป็นสถาปนิกชาวญี่ปุ่น ที่มีชื่อเสียงจากการนำคอนกรีตหล่อแล้วเจาะรูปเป็นช่อง ๆ วางเรียงเป็นแผ่น ๆ เป็นวัสดุในการก่อสร้างเป็นหลัก แนวความคิดในการออกแบบของ อันโด จะเน้นเรื่องความสัมพันธ์ของมนุษย์กับธรรมชาติโดยใช้ระบบสัญลักษณ์เชิงปรัชญา เช่น การให้แสงเป็นตัวแทนของธรรมชาติ จะสังเกตได้ว่างานส่วนใหญ่ของอันโดจะไม่มีหน้าต่างที่เปิดให้เห็นทิวทัศน์นอกอาคาร แต่มักมีช่องเปิดที่แสงแดดสามารถส่องผ่านได้ แต่ไม่สามารถมองเห็นสภาพแวดล้อมได้ ในปี 2512 เขาได้ก่อตั้งบริษัทสถาปนิกของตัวเอง และในปี 2538 อันโดก็ได้รับ รางวัลพริตซ์เกอร์ รางวัลสูงสุดทางสถาปนิก โดยอันโดได้บริจาคเงินรางวัล 100,000 ดอลลาร์สหรัฐ ให้กับเด็กกำพร้าจากเหตุการณ์แผ่นดินไหวใหญ่ที่โคเบะในปีนั้น

ชีวิตในวัยเด็กอันโดได้ทำงานหลายอย่าง เช่นเป็นคนขับรถบรรทุกและนักมวยเพื่อสะสมเงินเพื่อจะเป็นสถาปนิก อันโดนับเป็นสถาปนิกที่มีชื่อเสียงระดับต้น ๆ ของญี่ปุ่นและของโลก แต่ทว่าทะดะโอกลับไม่เคยผ่านการศึกษาทางด้านสถาปัตยกรรมมาก่อนเลย ความรู้ส่วนใหญ่ได้มาจากการอ่านหนังสือและค้นคว้าด้วยตัวเองทั้งสิ้น



ภาพ:La Collezione 1.jpg
ภาพ:Hyogo prefectural museum of art03s3200.jpg
ภาพ:Westin Awaji Island Hotel 06.jpg


## อ้างอิง

หมวดหมู่:สถาปนิกชาวญี่ปุ่น
หมวดหมู่:ผู้ได้รับรางวัลพริตซ์เกอร์
หมวดหมู่:บุคคลจากโอซากะ
แฟลชเก็ต

**แฟลชเก็ต** () (เดิมใช้ชื่อว่า **เจ็ตคาร์**) เป็นโปรแกรมช่วยดาวน์โหลดแบบฟรีแวร์ สำหรับไมโครซอฟท์ วินโดวส์ เมื่อก่อนจะเป็นซอฟต์แวร์ที่ต้องจ่ายเงินหรือไม่ก็จะมีโฆษณา ตอนหลังใช้สำหรับช่วยดาวน์โหลดของอินเทอร์เน็ตเอกซ์พลอเรอร์ ทำให้การดาวน์โหลดสามารถหยุดได้ มีความยืดหยุ่น ทำให้ไฟล์ที่ดาวน์โหลดไม่เสียหาย

## ความสามารถ
* สามารถดาวน์โหลดไฟล์ได้สูงสุด 10 ส่วนพร้อมกัน
* ปัจจุบัน FlashGet มีภาษารวมกันทั้งหมด 31 ภาษา รวมถึงภาษาไทยด้วย

## อ้างอิง


## แหล่งข้อมูลอื่น
* เว็บไซต์อย่างเป็นทางการ
* วิธีการดาวน์โหลดไฟล์ด้วยแฟลชเก็ต

หมวดหมู่:ฟรีแวร์
หมวดหมู่:ตัวจัดการดาวน์โหลด
ตัวจัดการดาวน์โหลด

**ตัวจัดการดาวน์โหลด** () คือซอฟต์แวร์ที่ช่วยเพิ่มความสามารถในการดาวน์โหลดไฟล์คอมพิวเตอร์ (บางครั้งอาจะมีการอัปโหลดด้วย) จากระบบเครือข่าย (มักจะเป็นระบบอินเทอร์เน็ต) โดยทั่วไปแล้วโปรแกรมประเภทนี้จะมีความสามารถพื้นฐานสองอย่างคือ ความสามารถในการดาวน์โหลดไฟล์ต่อหากการดาวน์โหลดยังไม่สำเร็จ และความสามารถในการแยกไฟล์ที่ดาวน์โหลดออกเป็นส่วนย่อย ๆ ตั้งแต่สองส่วนขึ้นไปแล้วทำการดาวน์โหลดส่วนย่อย ๆ นี้พร้อม ๆ กัน เป็นผลให้การดาวน์โหลดสามารถทำได้รวดเร็วขึ้น นอกจากความสามารถที่กล่าวมานี้ บางโปรแกรมยังมีความสามารถอื่น ๆ เพิ่มเติม เช่น
* สามารถหยุดการดาวน์โหลดโปรแกรมชั่วคราว 
* ดาวน์โหลดไฟล์หลาย ๆ ไฟล์โดยอัตโนมัติ
* ตรวจสอบไฟล์ที่ซ้ำ และทำการดาวน์โหลดไฟล์ในโฟลเดอร์ย่อยต่าง ๆ โดยอัตโนมัติ
* กำหนดตารางดาวน์โหลดไฟล์ รวมทั้งกำหนดให้หยุด หรือปิดการทำงานเครื่องคอมพิวเตอร์ 
* ค้นหาไฟล์จากที่ต่าง ๆ ที่มีไฟล์เหมือนกันเพื่อช่วยให้การดาวน์โหลดทำได้เร็วขึ้น
* จำกัดความเร็วในการดาวน์โหลด
* สร้างโฟลเดอร์ย่อยอัตโนมัติ

## ตัวอย่างซอฟต์แวร์
* แฟลชเก็ต
* อินเทอร์เน็ตดาวน์โหลดแมกเนเจอร์
* ดาวน์โหลดแอกเซเลอเรเตอร์พลัส
* เก็ตไรต์
* ออร์บิตดาวน์โหลดเดอร์
* เน็ตทรานสปอร์ต

หมวดหมู่:การส่งผ่านข้อมูล
ขวาน

thumb|ขวานตัดไม้
**ขวาน** เป็นเครื่องมือที่มีมาแต่อดีต ใช้ในการตัดไม้ หรือหั่นไม้ รวมไปถึงการใช้เป็นอาวุธ โดยทั่วไปขวานจะประกอบด้วยสองส่วนหลักคือ ส่วนหัว และส่วนด้ามจับ โดยจะเห็นได้ว่าขวานเป็นตัวอย่างหนึ่งที่เป็นเทคโนโลยีเกี่ยวกับลิ่ม ที่ใช้ในการผ่อนแรง

ขวานในสมัยโบราณ ส่วนหัวทำจากหิน และผูกเข้ากันกับด้ามไม้ ในขณะที่ขวานในยุคปัจจุบันส่วนหัว จะสร้างจากเหล็กและด้ามจับไม้ โดยขวานจะมีทั้งแบบที่ด้ามยาว และแบบด้ามสั้นขึ้นอยู่กับประเภทการใช้งานของขวานนั้น ๆ

## ประวัติ

thumb|ขวานสัมฤทธิ์แบบมีด้ามเสียบ จากขุมทรัพย์เฮปเพเนียร์ท (เบลเยียม) ประมาณ 800 ปีก่อนคริสตกาล สะสมโดยมูลนิธิกษัตริย์โบดวง พิพิธภัณฑ์กัลโล-โรมัน (ตองเกอเรน)
[thumb|ขวานโรมันในภาพสลักนูนต่ำโรมันโบราณที่ [เบรชชา|เมืองเบรชชา ประเทศ อิตาลี]]
[thumb|ขวาน[ราชวงศ์ชาง]]
ขวานมือหินที่ไร้ด้ามจับเป็นขวานชนิดแรก ๆ โดยขวานเป็นหินเหล็กไฟ หรือหินอื่น ๆ ที่ถูกกะเทาะจนเกิดขอบคม ตัวอย่างขวานมือในยุคแรก ๆ มีอายุย้อนไปถึง 1.6 ล้านปีก่อนในยุคโอลโดวัน (Oldowan) ตอนปลาย  ในเอธิโอเปียตอนใต้ราว 1.4 ล้านปีก่อน และในแหล่งสะสมอายุ 1.2 ล้านปีก่อนในโกรกธารโอลดูไว (Olduvai Gorge) ส่วนขวานหินที่ใช้วิธีการฝนขอบให้คมนั้นนั้นได้รับการพัฒนาขึ้นครั้งแรกในช่วงปลายยุคไพลสโตซีนในออสเตรเลีย โดยชิ้นส่วนขวานที่มีคมลับคมจากแหล่งโบราณคดีในอาร์นเฮมแลนด์ (Arnhem Land) มีอายุอย่างน้อย 44,000 ปี ต่อมาขวานที่มีคมลับคมปรากฏในญี่ปุ่นราว 38,000 ปีก่อน และเป็นที่รู้จักจากแหล่งโบราณคดียุคหินเก่าตอนบนหลายแห่งบนเกาะฮอนชูและคิวชู ขวานด้ามยาวเป็นที่รู้จักครั้งแรกใน ยุคหินกลาง (  ) พบด้ามไม้ของขวานจากยุคนี้ไม่มากนัก แต่ดูเหมือนว่าจะใช้วิธีการลิ่มเพื่อเข้าด้าม ส่วนใบมีดนั้นใช้ยางไม้จากต้นเบิร์ชและเชือกหนังดิบในการยึดให้แน่น

การกระจายตัวของขวานหินเป็นตัวบ่งชี้ที่สำคัญของการค้ายุคก่อนประวัติศาสตร์ การตัดขวางแบบบางใช้เพื่อกำหนด แหล่งที่มา (Provenance) ของใบมีดหิน

ในยุโรป "โรงงานผลิตขวาน" ยุคหินใหม่, ซึ่งมีการผลิตขวานหินขัดหยาบหลายพันชิ้น, เป็นที่รู้จักจากหลายแห่ง เช่น: 

* เกรทแลงเดล, อังกฤษ (หินทัฟฟ์)
* เกาะราธลิน, ไอร์แลนด์ (พอร์เซลลาไนต์)
* กรเชมีองกี, โปแลนด์ (หินเหล็กไฟ)
* เหมืองหินเหล็กไฟยุคหินใหม่แห่งสเปียน, เบลเยียม (หินเหล็กไฟ)
* Plancher-les-Mines, ฝรั่งเศส (เพไลท์)
* หุบเขาออสตา ประเทศอิตาลี (ออมฟาไซต์)

ขวานหินยังคงมีการผลิตและใช้งานอยู่ในปัจจุบันในบางส่วนของปาปัว ประเทศอินโดนีเซีย บริเวณภูเขาฮาเกนในปาปัวนิวกินีเคยเป็นศูนย์กลางการผลิตที่สำคัญ

ตั้งแต่ปลาย ยุคหินใหม่ / ยุคทองแดง เป็นต้นมา ขวานถูกทำจาก ทองแดง หรือทองแดงผสมสารหนู ขวานเหล่านี้มีลักษณะแบนและมีด้ามจับคล้ายกับขวานหินในยุคก่อนหน้า การผลิตขวานในลักษณะนี้ยังคงดำเนินต่อไปเมื่อมีการนำ โลหะวิทยาสำริด มาใช้ ในที่สุดวิธีการทำด้ามจับก็เปลี่ยนไป และขวานแบนก็พัฒนาไปเป็น "ขวานมีปีก" จากนั้น เป็นขวานด้ามยาว และต่อมาเป็นขวานมีปีกและขวานมีเบ้า

## อ้างอิง

หมวดหมู่:เครื่องมือตัด
หมวดหมู่:อาวุธมีคม
กระสุน

thumb|กระสุนปืน .357 แมกนั่ม

**กระสุน** เป็นวัตถุที่ถูกยิงออกจากปืน โดยกระสุนปืนส่วนใหญ่หัวกระสุนจะทำจากโลหะตะกั่วผสมโลหะพลวงเล็กน้อย และหุ้มหัวกระสุนด้วยโลหะทองแดงเพื่อลดการเสียรูปทรงของหัวกระสุนและเพื่อความสะดวกในการป้อนเข้าสู่รังเพลิงของปืน โดยทั่วไปคำว่ากระสุนปืนมักจะเรียกรวมถึงส่วนของ ปลอกกระสุน และ ดินปืน ในขณะที่กระสุนของปืนใหญ่จะประกอบไปด้วย ดินปืน เป็นหลัก และเมื่อยิงออกไปจะทำให้บาดเจ็บโดยอาการขึ้นอยู่กับจุดที่โดนกระสุน

กระสุนปืนเกิดขึ้นมาพร้อมกับการพัฒนาปืนเคียงคู่กันไป โดยเริ่มใช้ในทวีปยุโรป ในช่วงคริสต์ศักราช 1500 ถึง 1800 โดยมีชื่อเรียกแตกต่างกันไป โดยกระสุนปืนที่มีลักษณะเป็นรูปร่างเหมือนปัจจุบันเริ่มพัฒนาโดย จอห์น นอร์ตัน กัปตันของกองทัพบริติช ในปี พ.ศ. 2366 (ค.ศ. 1823)

## อ้างอิง

* กระสุน จากสารานุกรมบริเตนนิกา

หมวดหมู่:อาวุธ
หมวดหมู่:ส่วนประกอบของปืน
เต๋า (แก้ความกำกวม)

**เต๋า** อาจหมายถึง
* เต๋า สิ่งเป็นจริงสูงสุด ต้นกำเนิดของสรรพสิ่งตามความเชื่อของลัทธิเต๋า
* ลัทธิเต๋า ศาสนาหนึ่งที่มีต้นกำเนิดจากจีน ศึกษาการประพฤติตนเป็นส่วนหนึ่งของธรรมชาติ
* ลูกเต๋า อุปกรณ์การเล่นชนิดหนึ่ง 

นอกจากนี้ เต๋า ยังเป็นชื่อเล่น เช่น
* สมชาย เข็มกลัด นักร้อง นักแสดงชาวไทย
* เศรษฐพงศ์ เพียงพอ นักร้อง นักแสดงชาวไทย ทรู อคาเดมี่ แฟนเทเชีย
* ภูศิลป์ วารินรักษ์ นักร้อง นักแสดงชาวไทย
* สโรชา วาทิตตพันธ์ นักแสดงและพิธีกรหญิงชาวไทย
ปลาเพ้า

**ปลาเพ้า** เป็นชื่อสามัญของปลาน้ำจืดบางชนิดในสกุลปลาหว้า (*Bangana*) ของวงศ์ปลาตะเพียน (Cyprinidae) เช่น
* ***[[Bangana lippus]]***&nbsp;&nbsp;Fowler, 1936
* ***[[Bangana sinkleri]]***&nbsp;&nbsp;Fowler, 1934

หมวดหมู่:ปลาแบ่งตามชื่อสามัญ
หมวดหมู่:วงศ์ปลาตะเพียน
ปลานวลจันทร์น้ำจืด

**ปลานวลจันทร์น้ำจืด** หรือ **ปลานวลจันทร์** () เป็นปลาน้ำจืดชนิดหนึ่งในวงศ์ปลาตะเพียน (Cyprinidae) วงศ์ย่อย Labeoninae มีรูปร่างลำตัวเรียวยาวทรงกระบอก หัวโต ปากและตาเล็ก เกล็ดเล็ก ปลาในเขตลุ่มน้ำเจ้าพระยาจะมีหัวและลำตัวสีเงินอมเหลืองทอง ส่วนปลาในลุ่มน้ำโขงจะเป็นสีชมพู ครีบหลังยกสูง ครีบหางเว้าลึก ครีบก้นเล็ก อาหารได้แก่ อินทรียสาร สัตว์หน้าดินขนาดเล็ก แพลงก์ตอน และแมลงต่าง ๆ มีขนาดประมาณ 46 เซนติเมตร พบใหญ่สุด 69 เซนติเมตร น้ำหนัก 5 กิโลกรัม

ปลานวลจันทร์น้ำจืดมีพฤติกรรมวางไข่ในแหล่งน้ำหลากและเลี้ยงตัวอ่อนจนน้ำลดลงจึงอพยพลงสู่แม่น้ำ ปัจจุบันเป็นปลาที่หายาก เชื่อว่าสูญพันธุ์ไปแล้วจากแม่น้ำเจ้าพระยา และยังพบได้บ้างที่แม่น้ำโขงและแม่น้ำแม่กลอง

ปลานวลจันทร์น้ำจืดมีชื่อเป็นภาษาอีสานว่า "ปลาพอน" และ "ปลาพรวน" ในภาษาเขมร และจัดเป็นสัตว์น้ำประจำจังหวัดสุรินทร์

## อ้างอิง

## แหล่งข้อมูลอื่น
* 

นวลจันทร์น้ำจืด
นวลจันทร์น้ำจืด
นวลจันทร์น้ำจืด
นวลจันทร์น้ำจืด
นวลจันทร์น้ำจืด
หมวดหมู่:สัตว์น้ำประจำจังหวัดของไทย
มหาวิทยาลัยเว็บสเตอร์ (ประเทศไทย)

**มหาวิทยาลัยเว็บสเตอร์ (ประเทศไทย)** () เป็นมหาวิทยาลัยของสหรัฐอเมริกาที่มาเปิดสาขาในประเทศไทย โดยผ่านการรับรองจากสำนักงานคณะกรรมการการอุดมศึกษา เมื่อวันที่ 18 มิถุนายน พ.ศ. 2540 โดยเปิดสอนทั้งในระดับปริญญาตรี และบัณฑิตศึกษา และได้เลิกกิจการตั้งแต่วันที่ 31 ธันวาคม 2564

## ประวัติ
มหาวิทยาลัยเวบสเตอร์ เป็นมหาวิทยาลัยเอกชน ซึ่งมีสาขาในประเทศต่าง ๆ ทั่วโลก ได้แก่ ออสเตรีย, เบอร์มิวดา, จีน, อังกฤษ, สวิตเซอร์แลนด์, เนเธอร์แลนด์, สหรัฐอเมริกา และประเทศไทย สำหรับในประเทศไทย มหาวิทยาลัยเวบสเตอร์เคยเปิดทำการเรียนการสอนใน 2 แห่ง ได้แก่ 
* มหาวิทยาลัยเวบสเตอร์ ศูนย์วิชาการกรุงเทพฯ
* มหาวิทยาลัยเวบสเตอร์ วิทยาเขตชะอำ/หัวหิน
โดยมหาวิทยาลัยเว็บสเตอร์ ต้นสังกัดตั้งอยู่ที่เมือง เว็บสเตอร์โกรฟซ์ (ชานเมืองเซ็นต์หลุยส์) ในรัฐมิสซูรี

## หลักสูตร
มหาวิทยาลัยเว็บสเตอร์ เคยเปิดสอนในประเทศไทย ดังนี้

## อ้างอิง

## แหล่งข้อมูลอื่น
* มหาวิทยาลัยเวบสเตอร์ (ประเทศไทย) 

วบสเตอร์
วบสเตอร์
วบสเตอร์
หมวดหมู่:สถาบันอุดมศึกษาเอกชนในประเทศไทย
หมวดหมู่:สถานศึกษาในอำเภอชะอำ
หมวดหมู่:สถาบันอุดมศึกษาที่ปิดกิจการในประเทศไทย
หมวดหมู่:สิ้นสุดในปี พ.ศ. 2564
หมวดหมู่:สถาบันการศึกษาที่ก่อตั้งในปี พ.ศ. 2540
ปลากระเบนลายเสือ

**ปลากระเบนลายเสือ** (; ) เป็นปลากระเบนน้ำจืดชนิดหนึ่ง อยู่ในวงศ์ปลากระเบนธง (Dasyatidae) 

มีรูปร่างเหมือนปลากระเบนชนิดอื่นในวงศ์เดียวกัน หางยาว โคนหางมีเงี่ยงแหลมมีพิษ 1 หรือ 2 ชิ้น ที่สามารถงอกใหม่ได้เมื่อหลุดหรือหักไป หางไม่มีริ้วหนัง พื้นลำตัวด้านบนสีน้ำตาลเหลือง กลางหลังมีเกล็ดเป็นตุ่มหยาบ ๆ มีจุดดำคล้ายลายของเสือดาวกระจายอยู่ทั่วตัวไปจนปลายหาง อันเป็นที่มาของชื่อ พื้นลำตัวด้านล่างสีขาว หากินตามพื้นท้องน้ำโดยอาหารได้แก่ ปลาขนาดเล็ก, สัตว์หน้าดิน และสัตว์มีเปลือก จะว่ายขึ้นมาหากินบริเวณผิวน้ำบ้างเป็นบางครั้ง มีขนาดความกว้างประมาณ 40 เซนติเมตร หางยาว 1.2 เมตร น้ำหนักตั้งแต่ 3–5 กิโลกรัม 

ปลากระเบนลายเสือเป็นปลาน้ำกร่อยที่พบอาศัยอยู่ค่อนมาทางน้ำจืด เป็นปลาที่พบน้อย พบได้ตามปากแม่น้ำ เช่น ปากแม่น้ำเจ้าพระยา, ปากแม่น้ำโขง, แม่น้ำแม่กลอง, ทะเลสาบเขมร และพบได้ไกลถึงปากแม่น้ำบนเกาะบอร์เนียวของอินโดนีเซีย แต่มีรายงานทางวิชาการว่าพบครั้งแรกที่แม่น้ำน่าน

เนื่องจากเป็นปลาที่มีลวดลายสวยงามจึงนิยมเลี้ยงเป็นปลาสวยงามที่มีราคาแพง แต่มักจะเลี้ยงไม่ค่อยรอดเพราะปลามักประสบปัญหาปรับตัวให้อยู่ในน้ำจืดหรือภาวะแวดล้อมในที่เลี้ยงไม่ค่อยได้

ปลากระเบนลายเสือมีชื่อเรียกอื่น ๆ อีกว่า "ปลากระเบนเสือดาว", "ปลากระเบนลาย" หรือ "ปลากระเบนลายหินอ่อน"

## อ้างอิง

## แหล่งข้อมูลอื่น
* รูปและข้อมูลกระเบนลายเสือ 

กระเบนลายเสือ
หมวดหมู่:สกุลไฮแมนทูรา

กระเบนลายเสือ
กระเบนลายเสือ
กระเบนลายเสือ
กระเบนลายเสือ
กระเบนลายเสือ
ปลาที่พบในลุ่มแม่น้ำบางปะกง
หมวดหมู่:ปลาที่พบในลุ่มแม่น้ำน่าน
หมวดหมู่:ปลาที่พบในลุ่มแม่น้ำแม่กลอง
มานากัว

**มานากัว** () เป็นเมืองหลวงและเมืองใหญ่ที่สุดของประเทศนิการากัว ตั้งอยู่ริมชายฝั่งตะวันตกเฉียงใต้ของทะเลสาบมานากัว ที่พิกัดภูมิศาสตร์  มีจำนวนประชากร 1,380,100 คน เมืองนี้ได้รับการจัดตั้งเป็นเมืองหลวงในปี พ.ศ. 2398 ก่อนหน้านี้ที่ตั้งเมืองหลวงย้ายไปมาระหว่างเมืองเลอองกับเมืองกรานาดา 

ชาวมานากัวเกือบทั้งหมดเป็นชาวผิวขาวที่พูดภาษาสเปนและเชื้อสายเมสติโซ มีชุมชนรุ่นที่สาม รุ่นที่สี่ และรุ่นที่ห้าของชุมชนชาวกาตาลัน ชาวเยอรมัน ชาวอิตาลี และชาวฝรั่งเศส เช่นเดียวกับชาวตะวันออกกลางและชาวเอเชีย — ชาวญี่ปุ่นและชาวจีน (ทั้งชาวจีนแผ่นดินใหญ่และชาวไต้หวัน)

ไม่กี่ปีมานี้ จำนวนชาวอเมริกา (อเมริกาเหนือ อเมริกากลาง และอเมริกาใต้) ที่ย้ายเข้าสู่กรุงมานากัวและประเทศนิการากัวได้เพิ่มขึ้น เนื่องจากราคาอสังหาริมทรัพย์ที่มีราคาถูกกว่าเมื่อเทียบกับในประเทศคอสตาริกา

## อ้างอิง

หมวดหมู่:เมืองหลวงในอเมริกากลาง
หมวดหมู่:เมืองในประเทศนิการากัว
ซานซัลวาดอร์

**ซานซัลวาดอร์** () เป็นเมืองหลวงและเมืองใหญ่ที่สุดของประเทศเอลซัลวาดอร์ เป็นเมืองทันสมัยและใหญ่เป็นอันดับที่สองในอเมริกากลาง มีจำนวนประชากรราว 5 แสนคน ครอบคลุมพื้นที่ 514 ตารางกิโลเมตร การขยายตัวของจำนวนผู้คนระหว่างสงครามและภายหลังสงครามทำให้เกิดเขตนครหลวงซานซัลวาดอร์ (AMSS: Area Metropolitana de San Salvador) ที่ครอบคลุมพื้นที่ประมาณ 610 ตารางกิโลเมตร มีประชากร 2.1 ล้านคน ซานซัลวาดอร์เป็นศูนย์กลางการขนส่งและเศรษฐกิจของชาติ ทางหลวงแพน-อเมริกาได้ตัดผ่านและเชื่อมเมืองนี้เข้ากับเขตเมืองอื่น ๆ ของอเมริกากลางและสหรัฐอเมริกา 

ย่านกลางกรุงซานซัลวาดอร์สมัยใหม่มีตึกระฟ้าสูงมากมาย แต่เหลือพื้นที่ทางประวัติศาสตร์อยู่เพียงเล็กน้อยเท่านั้น เนื่องจากเหตุแผ่นดินไหวที่ทำลายเมือง ตั้งแต่ที่เมืองนี้ได้รับการจัดตั้งขึ้นในปี พ.ศ. 2068 โดยเปโดร เด อัลบาราโด ผู้พิชิตชาวสเปน ปัจจุบันเมืองนี้ผลิตเบียร์ ยาสูบ สิ่งทอ และสบู่

## อ้างอิง

## แหล่งข้อมูลอื่น
* เทศบาลกรุงซานซัลวาดอร์ 
* เที่ยวกรุงซานซัลวาดอร์ 
* ข้อมูลสุขภาพและการแพทย์ในกรุงซานซัลวาดอร์

หมวดหมู่:เมืองหลวงในอเมริกากลาง
หมวดหมู่:เมืองในประเทศเอลซัลวาดอร์
ซานโฮเซ (ประเทศคอสตาริกา)

[thumb|250px|left|กรุงซานโฮเซจาก[สถานีอวกาศนานาชาติ]]

**ซานโฮเซ** () เป็นเมืองหลวงและเมืองใหญ่ที่สุดของประเทศคอสตาริกา และเป็นเมืองหลักของจังหวัดซานโฮเซด้วย ตั้งอยู่ภาคกลางของประเทศที่พิกัดภูมิศาสตร์  บนที่ราบสูงที่มีความสูงประมาณ 1,170 เมตร (3,839 ฟุต) เหนือระดับน้ำทะเล

ซานโฮเซเดิมมีฐานะเป็นเพียงเป็นหมู่บ้านเล็ก ๆ ของชุมชนจนกระทั่งใน พ.ศ. 2367 ในปีนี้คอสตาริกาได้มีการเลือกตั้งประมุขแห่งรัฐครั้งแรก ฮวน โมรา เฟร์นันเดซ ตัดสินใจย้ายที่ตั้งรัฐบาลจากการ์ตาโก ซึ่งเป็นเมืองหลวงสมัยที่เป็นอาณานิคมของสเปน และเริ่มต้นใหม่ที่ซานโฮเซนี้

เมืองหลวงใหม่ที่ซานโฮเซเจริญเติบโตอย่างรวดเร็ว และขยายตัวเข้าสู่หุบเขาตอนกลาง จากการสำรวจใน พ.ศ. 2561 กรุงซานโฮเซมีประชากร 342,188 คน (เฉพาะในเทศบาล) ซึ่งครึ่งหลังของคริสต์ศตวรรษที่ 20 เป็นช่วงที่มีการเพิ่มประชากรสูงขึ้นอย่างรวดเร็ว จากที่ใน พ.ศ. 2493 (ค.ศ. 1950) เมืองนี้มีประชากรเพียง 86,900 คน ทำให้เขตนครหลวงกินพื้นที่ออกไปเกินเขตซานโฮเซ และครอบคลุมจำนวนประชากร 1 ล้านคน

เนื่องจากกำเนิดขึ้นในช่วงหลังคริสต์ศตวรรษที่ 18 จึงทำให้กรุงซานโฮเซมีสถาปัตยกรรมสมัยอาณานิคมสเปนค่อนข้างน้อยเมื่อเทียบกับเมืองหลวงอื่น ๆ ในลาตินอเมริกา ต่อมา ในวันที่ 9 สิงหาคม พ.ศ. 2427 ซานโฮเซกลายเป็นเมืองแรกในลาตินอเมริกาที่ส่องสว่างด้วยพลังงานไฟฟ้า

## อ้างอิง

## แหล่งข้อมูลอื่น
* (Costa_Rica) นำเที่ยวกรุงซานโฮเซ โดยวิกิท่องเที่ยว
* สำนักงานเทศบาลกรุงซานโฮเซ (Municipalidad de San José) 
* เว็บไซต์ที่มีข้อมูลเกี่ยวกับเขตนครหลวงซานโฮเซ (San José Metropolitano) 
* รูปภาพของกรุงซานโฮเซ 
* ข้อมูลกรุงซานโฮเซ รวมทั้งข่าวสาร เหตุการณ์ นำเที่ยว และอื่น ๆ 

หมวดหมู่:เมืองหลวงในอเมริกากลาง
หมวดหมู่:ประเทศคอสตาริกา
เตกูซิกัลปา

thumb|250px|ใจกลางกรุงเตกูซิกัลปา มองจากอุทยานแห่งชาติลาตีกรา (La Tigra)

**เตกูซิกัลปา** หรือเรียกสั้น ๆ ว่า **เตกุส** () มีจำนวนประชากร 1,682,725 คน (พ.ศ. 2549) (เขตเมือง) เป็นเมืองหลวงของประเทศฮอนดูรัสและเมืองที่ใหญ่ที่สุดของสาธารณรัฐ และยังเป็นเมืองใหญ่ที่สุดอันดับที่สามของอเมริกากลาง รองจากกัวเตมาลาซิตีและซานซัลวาดอร์ 

เมืองนี้ตั้งอยู่ในหุบเขาที่มีชื่อเดียวกันที่พิกัดภูมิศาสตร์  และมีระดับความสูง 3,250 ฟุต ชื่อเมืองมาจากคำในภาษานาวาตล์ (Nahuatl) ว่า *เตกุซ-กัลปา (Teguz-galpa)* หมายถึง "เนินเขาเงิน" เตกูซิกัลปายังเป็นเมืองหลวงของจังหวัดฟรันซิสโกโมราซัง อุตสาหกรรมหลักของเมืองได้แก่ สิ่งทอ น้ำตาล และบุหรี่

## แหล่งข้อมูลอื่น
* แผนที่กรุงเตกูซิกัลปา 
* นำเที่ยวเตกูซิกัลปาและฮอนดูรัส 

หมวดหมู่:เมืองหลวงในอเมริกากลาง
หมวดหมู่:เมืองในประเทศฮอนดูรัส
กัวเตมาลาซิตี

**กัวเตมาลาซิตี** () ในท้องถิ่นเรียกว่า "กัวเตมาลา" (Guatemala) หรือ "กัวเต" (Guate) เป็นเมืองหลวงและเมืองที่ใหญ่ที่สุดของประเทศกัวเตมาลา และยังเป็นเป็นเมืองที่ใหญ่ที่สุดในอเมริกากลางด้วย

กัวเตมาลาซิตีมีจำนวนประชากร 2,541,581 คน มีพิกัดภูมิศาสตร์ตั้งอยู่ที่  ในหุบเขาทางภาคกลางตอนล่างของประเทศ

## อ้างอิง

## แหล่งข้อมูลอื่น
* http://www.visitguatemala.com

หมวดหมู่:เมืองหลวงในอเมริกากลาง
หมวดหมู่:เมืองในประเทศกัวเตมาลา
ปานามาซิตี

thumb|250px|right|ทิวทัศน์กรุงปานามาซิตี มองจากเนินเขาเซร์โรอันซอง
thumb|250px|ยอดโบสถ์การ์เมง (Iglesia del Carmen)
thumb|250px|ในเขตกัสโกเวียโฮ (Casco Viejo)
thumb|250px|กรุงปานามาซิตีสมัยใหม่ ผ่านอ่าวปานามา มองจากท่าเรือเก่าใกล้ตลาดสาธารณะ (Mercado Publico) ในเขตซันเฟลีเป  (กัสโกเวียโฮ)
thumb|250px|ถนนที่เชื่อมระหว่างเกาะนาโอส เกาะเปรีโก และเกาะฟลาเมงโกเข้ากับแผ่นดินใหญ่ มีช่องทางจักรยานขนานไปกับถนน
**ปานามาซิตี** () หรือ **ซิวดัดเดปานามา** () เป็นเมืองหลวงของประเทศปานามา ตั้งอยู่ทางฝั่งมหาสมุทรแปซิฟิก ปากทางเข้าคลองปานามา ที่พิกัดภูมิศาสตร์ 

ปานามาซิตีเป็นศูนย์กลางการเมือง การบริหาร และวัฒนธรรมของประเทศ ฮวน การ์โลส นาบาร์โรเป็นนายกเทศมนตรีคนปัจจุบัน ปัจจุบันกรุงปานามาซิตีมีจำนวนประชากร 708,738 คน รวมเขตนครหลวงทั้งหมดมี 1,063,000 คน 

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์ทางการสำนักงานการท่องเที่ยวปานามา

หมวดหมู่:เมืองหลวงทางวัฒนธรรมของอเมริกา
หมวดหมู่:เมืองหลวงในอเมริกากลาง
หมวดหมู่:ประเทศปานามา
หมวดหมู่:อ่าวปานามา
ไฟล์เซิร์ฟเวอร์

**ไฟล์เซิร์ฟเวอร์** (File server) คือ เซิร์ฟเวอร์ที่จัดทำขึ้นเพื่อใช้ในการเก็บไฟล์ต่าง ๆ มาไว้ที่เซิร์ฟเวอร์ และเปิดให้บริการดึงข้อมูลนั้น ๆ ลงมาใช้ (ดาวน์โหลด)ซึ่งมีทั้งแบบให้ใช้ฟรี และแบบจ่ายเงินค่าสมาชิกเพื่อการดาวน์โหลด

ตัวอย่าง ไฟล์เซิร์ฟเวอร์ ที่ให้ใช้ได้ฟรี เช่น 
* http://www.download.com
* http://www.tucows.com
* http://www.simtel.com 

ตัวอย่าง ไฟล์เซิร์ฟเวอร์ ที่มีการชำระเงิน (จำกัดการดาวน์โหลดสำหรับผู้ที่ไม่ได้เป็นสมาชิกหรือผู้ที่ไม่ได้ชำระเงิน)
* http://www.rapidshare.de 
* http://www.megaupload.com 
* http://www.uploading.com

ฟไล์เซิร์ฟเวอร์